text: РЕГЛАМЕНТ ЗА ИЗПЪЛНЕНИЕ (ЕС) 2015/26 НА КОМИСИЯТА
  от 7 януари 2015 година
  за определяне на коефициентите на разпределение за количествата, за които се отнасят подадените от 1 януари 2015 г. до 2 януари 2015 г. заявления за лицензии за внос, в рамките на тарифните квоти, открити по силата на Регламент за изпълнение (ЕС) № 416/2014 за някои зърнени храни с произход от Украйна
  ЕВРОПЕЙСКАТА КОМИСИЯ,
  като взе предвид Договора за функционирането на Европейския съюз,
  като взе предвид Регламент (ЕС) № 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 на Съвета (1), и по-специално член 188, параграфи 1 и 3 от него,
  като има предвид, че:
  (1)
  С Регламент за изпълнение (ЕС) № 416/2014 на Комисията (2) се откриват тарифни квоти за внос на някои зърнени храни с произход от Украйна.
  (2)
  В член 1, параграф 1 от Регламент за изпълнение (ЕС) № 416/2014 се определя, за периода от 1 януари 2015 г. до 31 декември 2015 г., количеството по квотата с пореден номер 09.4308 на 400 000 тона.
  (3)
  Количествата, за които се отнасят заявленията за лицензии за внос, подадени от 1 януари 2015 г. до 2 януари 2015 г. в 13 часа брюкселско време, за някои квоти с пореден номер 09.4308, надвишават наличните количества. Поради това следва да се определи до каква степен могат да бъдат издавани лицензии за внос, като се определи коефициент на разпределение, който да се прилага към заявените количества за съответната[ите] квота[и], изчислен съгласно член 7, параграф 2 от Регламент (ЕО) № 1301/2006 на Комисията (3).
  (4)
  Следва също да не се издават повече лицензии за внос за количеството/ата по квотата с пореден номер 09.4308, посочено/и в Регламент за изпълнение (ЕС) № 416/2014, за текущия квотен период.
  (5)
  За да се гарантира ефективността на мярката, настоящият регламент следва да влезе в сила в деня на публикуването му в Официален вестник на Европейския съюз,
  ПРИЕ НАСТОЯЩИЯ РЕГЛАМЕНТ:
  Член 1
  1. Количествата, за които се отнасят заявленията за лицензии за внос за количеството/ата по квотата с пореден номер 09.4308, посочено/и в приложението на Регламент за изпълнение (ЕС) № 416/2014, подадени от 1 януари 2015 г. до 2 януари 2015 г. в 13 часа брюкселско време, се прилага коефициент на разпределение от 7,385870 % за заявленията, подадени в рамките на тарифната квота с пореден номер 09.4308.
  2. Подаването на нови заявления за лицензии за квотата/ите с пореден номер 09.4308, посочено/и в приложението към Регламент за изпълнение (ЕС) № 416/2014, се прекратява, считано от 2 януари 2015 г. в 13 часа брюкселско време, за текущия квотен период.
  Член 2
  Настоящия регламент влиза в сила в деня на публикуването му в Официален вестник на Европейския съюз.
  Настоящият регламент е задължителен в своята цялост и се прилага пряко във всички държави членки.
  Съставено в Брюксел на 7 януари 2015 година.